Diari Oficial de la Generalitat Valenciana


Sumari del DOGV 9697, del 04-10-2023 (2023/9780)

Anunci pel qual es publica l'informe ambiental i territorial estratègic de la modificació puntual número 21 del Pla general, que afecta el contingut de les normes d'ordenació detallada, sector terciari, Casa Balones
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9697

Data del DOGV
:   04-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/9780


Data del document
:   21-09-2023

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * pla d'urbanisme
    * administració local

Anunci pel qual es publica l'informe ambiental i territorial estratègic de la modificació puntual número 21 del Pla general, que afecta el contingut de les normes d'ordenació detallada, sector terciari, Casa Balones [2023/9780]  
De conformitat amb l'article 51.8 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual núm. 21 del Pla general d'Ontinyent, que afecta el contingut dels articles 2.45 i 2.47 de les normes d'ordenació detallada, sector terciari, Casa Balones, emés en sentit favorable per l'Ajuntament d'Ontinyent mitjançant Decret d'alcaldia número 2928/2023 de data 22 de setembre, que és literalment:  
  
«Aprovació informe ambiental i territorial estratègic de la modificació puntual núm. 21 del Pla general d'Ontinyent, que afecta el contingut dels articles 2.45 i 2.47 de les normes d'ordenació detallada, sector terciari, Casa Balones.  
Amb data 19 de setembre del 2023 s'ha emés informe per l'enginyera municipal de Medi Ambient i el TAG de Medi Ambient, en el si de l'expedient d'avaluació ambiental i territorial estratègica de la modificació del Pla general d'Ontinyent núm. 21, sector terciari casa Balones, en el sentit següent:  
  
«Antecedents  
En data 21 de juliol de 2016 es disposa que el Departament de Medi Ambient assumisca la instrucció i tramitació dels procediments d'avaluació ambiental i territorial estratègica quan l'òrgan ambiental siga municipal, de conformitat amb el que estableix l'article 48.c de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El 2 de març es comunica al Departament de Medi Ambient que com a òrgan ambiental i territorial competent procedisca a donar tràmit a l'avaluació ambiental i territorial estratègica del document.  
El 28 de juny de 2023 la regidora delegada de l'Àrea de Política Econòmica, Sostenibilitat i Projectes Europeus acorda que s'inicie el procediment d'avaluació ambiental de la modificació puntual núm. 21 del Pla general d'Ontinyent sector terciari Casa Balones.  
  
Consideracions jurídiques  
El Reial decret legislatiu 7/2015, de 30 d'octubre, pel qual s'aprova el text refós de la Llei de Sòl i Rehabilitació Urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Òrgan ambiental municipal  
L'article 49 del TRLOTUP estableix que l'òrgan ambiental i territorial serà autonòmic amb caràcter general, excepte els supòsits de l'apartat 2, en els quals serà l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
La modificació plantejada (modificació de dues normes en sòl urbà consolidat) es troba en el supòsit de l'apartat b de l'article 49.2 del TR LOTUP, motiu pel qual l'òrgan ambiental i territorial és l'Ajuntament.  
  
Com que la TRLOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència li correspondria a l'alcalde president.  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005.  
  
Documentació presentada  
La documentació objecte del present informe està integrada pel document per a l'avaluació ambiental territorial i estratègica, art. 2.45 i 2.47 de les normes d'ordenació detallada. Comprén el contingut mínim establert a l'article 52 del TRLOTUP:  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
  
Informes emesos  
Per tractar-se d'una activitat regulada per la legislació de policia sanitària mortuòria i per la legislació de qualitat i control ambiental d'activitats s'ha sol·licitat informe a la Conselleria de Sanitat Universal i Salut Pública.  
La modificació plantejada no afecta altres administracions públiques.  
La Direcció General de Salut Pública i Addicions ha emès informe favorable el 3 d'agost de 2023, condicionat al fet que es tinguen en compte les consideracions contingudes a l'informe indicat.  
  
Objecte i justificació  
La modificació del Pla general pretén complementar la regulació de les instal·lacions de tanatori i crematori al Pla general vigent, mitjançant la introducció als articles 2.45 i 2.47 de les normes d'ordenació detallada d'una regulació específica que permeta a la zona industrial i al sector Casa Balones la instal·lació de tanatoris i de crematoris, aquests darrers vinculats necessàriament a l'activitat de tanatori.  
  
La modificació consisteix d'aquesta manera a afegir els textos següents en els articles 2.45 i 2.47 de les normes d'ordenació detallada del Pla general:  
«Article 2.45  
Ús dominant  
- Industrial a totes les seves categories. La instal·lació de crematoris només es permet en el cas d'estar vinculats a l'ús de tanatori a la mateixa parcel·la.  
Usos compatibles:  
....  
Dad assistencial: es permet l'ús específic de tanatori, que podrà complementar-se a la mateixa parcel·la amb crematori, sense poder ubicar-se a sòl afectat per risc d'inundació.  
Article 2.47  
Industrial. Al sector Casa Balones es permet l'ús específic de crematori vinculat a l'activitat de tanatori a la mateixa parcel·la. Entre les edificacions permeses es troben les construccions accessòries, com llar de foc, forns, torres o altres instal·lacions de refrigeració, dipòsit de combustible, etc.»  
Amb la inclusió de l'ús del crematori vinculat al de tanatori es permetrà incrementar l'oferta de serveis del municipi, evitant un nombre important de desplaçaments a ciutats veïnes que disposen d'aquesta oferta com Xàtiva i Alzira i tenint en compte el nombre important de persones que resideixen a Ontinyent i les poblacions de la comarca.  
  
Consultes prèvies  
De conformitat amb l'article 51.3 del TRLOTUP, no cal efectuar consulta prèvia quan es tracte de modificacions puntals que regulen aspectes parcials del Pla que es modifique.  
  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla general; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
Conclusions  
Analitzat l'esborrany de modificació puntual núm. 21 del Pla general d'Ontinyent sector terciari casa Balones podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
Proposem, per tant, resoldre favorablement l'informe ambiental i territorial estratègic.»  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 21 del Pla general d'Ontinyent, que afecta el contingut dels articles 2.45 i 2.47 de les normes d'ordenació detallada, sector terciari, Casa Balones.  
  
Segon  
Continuar la tramitació del projecte de modificació puntual núm. 21 del Pla general d'Ontinyent.  
  
Tercer  
Cal indicar que, segons estableix l'article 53.7 de la TRLOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha procedit a l'aprovació del pla o programa en el termini màxim de quatre anys des de la data de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 53.8 de la TRLOTUP.»  
  
  
Ontinyent, 25 de setembre de 2023.- L'alcalde: Jorge Rodríguez Gramage.